b"\n_START_ARTICLE_\nMyrcella Baratheon\n_START_SECTION_\nHist\xc3\xb2ria\n_START_PARAGRAPH_\nEst\xc3\xa0 compromesa amb el pr\xc3\xadncep Trystane Martell de Dorne i \xc3\xa9s pupil\xc2\xb7la del pr\xc3\xadncep Doran Martell. La Myrcella \xc3\xa9s descrita com una jove que ha heretat tota la bellesa de la seva mare per\xc3\xb2 sense el seu car\xc3\xa0cter, i \xc3\xa9s considerada una noia intel\xc2\xb7ligent, molt cort\xc3\xa8s i voluntariosa per a la seva edat._NEWLINE_La Myrcella va n\xc3\xa9ixer i cr\xc3\xa9ixer a Port Reial, essent la primera filla del rei Robert i de la reina Cersei. Viatja juntament amb tota la seva fam\xc3\xadlia a Hiv\xc3\xa8rnia quan el seu pare anava a nomenar-hi l'Eddard Stark com la seva M\xc3\xa0 del Rei._NEWLINE_El seu oncle Tyrion Lannister \xc3\xa9s nomenat M\xc3\xa0 del Rei en funcions i per signar la pau amb la Casa Martell de Dorne, decideix prometre la Myrcella amb el pr\xc3\xadncep Trystane Martell, fill del pr\xc3\xadncep governant Doran Martell. La Myrcella \xc3\xa9s enviada a Dorne juntament amb la seva espasa juramentada, ser Arys Oakheart de la Gu\xc3\xa0rdia Reial. Durant la seva marxa es produ\xc3\xad l'anomenada Revolta de Port Reial, on la poblaci\xc3\xb3 atac\xc3\xa0 la fam\xc3\xadlia reial i els seus gu\xc3\xa0rdies, arribant fins i tot a matar el Sept\xc3\xb3 Suprem._NEWLINE_La Myrcella s'adapta molt b\xc3\xa9 als costums, al clima i a la seva nova fam\xc3\xadlia a Dorne, congeniant molt b\xc3\xa9 amb el seu prom\xc3\xa8s Trystane. La princesa Arianne Martell trama aleshores una conspiraci\xc3\xb3 per coronar la Myrcella Reina dels Set Regnes despr\xc3\xa9s de la mort d'en Joffrey, argumentant que a Dorne no importa el sexe per heretar el tron, de manera que la Myrcella seria la leg\xc3\xadtima heretera en ser m\xc3\xa9s gran que en Tommen. La Myrcella, acompanyada de la princesa Arianne i de diversos amics seus part des de Llan\xc3\xa7a de Sol fins a Els Inferns, per\xc3\xb2 la conspiraci\xc3\xb3 \xc3\xa9s descoberta pel pr\xc3\xadncep Doran i \xc3\xa9s frustrada, durant la qual Ser Gerold Dayne intenta matar la Myrcella per for\xc3\xa7ar en Doran a anar a la guerra, sobrevivint la petita princesa per\xc3\xb2 quedant amb una cicatriu a la galta dreta que li arrenc\xc3\xa0 una orella."